**โครงการเด็กโรงพยาบาลส่งเสริมสุขภาพตำบลบ้านบือแนปีแน สดใส ร่วมใจรับวัคซีนครบตามเกณฑ์ ปี2561**

**หลักการและเหตุผล**

กรมควบคุมโรค กระทรวงสาธารณสุข เล็งเห็นถึงความสำคัญว่าวัคซีนเป็นเครื่องมือป้องกันโรคที่มีประสิทธิภาพสูงจึงได้นำวัคซีนที่มีคุณภาพและเหมาะสมสำหรับประเทศ มาบรรจุในโครงการสร้างเสริมภูมิคุ้มกันโรคเพื่อให้บริการแก่ประชาชนกลุ่มเป้าหมายมายาวนานมากว่า 30 ปีแล้ว โดยมีนโยบายด้านการสร้างเสริมภูมิคุ้มกันโรคที่สำคัญคือ การให้บริการวัคซีนป้องกันโรคที่มีความจำเป็นครอบคลุมจำนวนโรคให้มากที่สุด ให้ครอบคลุม ประชาชนกลุ่มเป้าหมายสูงที่สุด ประชากรกลุ่มเป้าหมายสามารถเข้าถึงบริการได้อย่างทั่วถึงและเท่าเทียมกัน จัดให้มีการให้บริการวัคซีนในทุกระดับของสถานบริการ วัคซีนที่ใช้ต้องมีประสิทธิภาพในการป้องกันโรคสูงและต้องมีความปลอดภัย และให้บริการโดยไม่คิดมูลค่าแม้ว่าวัคซีนจะไม่ใช่ยารักษาโรค แต่วัคซีนก็เป็นเครื่องป้องกันที่ช่วยให้เด็กๆปลอดภัยจากโรคร้ายที่มากล้ำกรายโดยเฉพาะอย่างยิ่งเด็กวัยขวบปีแรกที่มีอัตราเสี่ยงสูงในการต่อต้านเชื้อโรคที่เข้าสู่ร่างกายการรับวัคซีนเพื่อสร้างภูมิต้านทานเป็นวิธีที่ง่ายดายปลอดภัยและมีประสิทธิภาพในการป้องกันเด็กจากโรคบางอย่างความเสี่ยงจากโรคเหล่านั้นมากมายหลายเท่าเพื่อให้ได้รับภูมิต้านทานที่ครบถ้วนเด็กจะต้องได้รับวัคซีนตามเกณฑ์อายุทั้งหมดและควรได้รับตรงเวลาอีกด้วย

เนื่องจากหลายปีที่ผ่านมาได้เกิดโรคระบาดขึ้นในจังหวัดปัตตานีเช่น โรคคอตีบซึ่งทำให้เด็กเสียชีวิต ทั้งที่เป็นโรคที่สามารถป้องการด้วยการรับวัคซีน เด็กที่เสียชีวิตนั้นไม่ได้รับการฉีดวัคซีนเลยแม้แต่ครั้งเดียวจึงไม่มีภูมิต้านทานโรค ในพื้นที่ตำบลประจันพบว่ามีอัตราการได้รับวัคซีนต่ำกว่าเกณฑ์ คืออัตราการได้รับวัคซีนป้องกันโรคคอตีบเพียง ร้อยละ 82.14 ซึ่งสาเหตุเกิดจากผู้ปกครองไม่ตระหนักถึงความสำคัญของวัคซีน หรือกลัวลูกเจ็บไข้ได้ป่วยหลังการรับวัคซีน(จากการวิเคราะห์ในเวทีประชาคม) จึงไม่นำเด็กมารับบริการฉีดวัคซีน ซึ่งโรคเหล่านี้สามารถป้องกันได้ด้วยการฉีดวัคซีน จากการประชุมประจำเดือนที่ผ่านมา เจ้าหน้าที่สาธารณสุขได้ให้ข้อมูลเกี่ยวกับงานสร้างเสริมภูมิคุ้มกันโรค ว่าเด็ก 0-5 ปี ในโรงพยาบาลส่งเสริมสุขภาพตำบลบ้านบือแนปีแน ตำบลประจัน อำเภอยะรัง จังหวัดปัตตานี ในรอบปีที่ผ่านมาปรากฏว่า กลุ่มเด็ก 0-5 ปี ที่มารับบริการคิดเป็นร้อยละ 77.59 ซึ่งต่ำกว่ามาตรฐานที่กำหนดซึ่งกำหนดไม่ต่ำกว่า 90 % และขาดการมารับวัคซีนตามเกณฑ์อายุเป็นจำนวน 39 คน ดังนี้ อายุ 0-1 ปี 10 คน อายุ 2-3 ปี 16 คน และอายุ 4-5 ปี 13 คน ทางโรงพยาบาลส่งเสริมสุขภาพตำบลบ้านบือแนปีแน ตำบลประจัน อำเภอยะรัง จังหวัดปัตตานี ตระหนักถึงความสำคัญของการสร้างเสริมภูมิคุ้มกันโรค จึงจำเป็นต้องดำเนินการเร่งรัด ติดตาม ค้นหาเด็กตามกลุ่มเป้าหมายให้มารับการฉีดวัคซีนทุกคนเพื่อการป้องกันโรคที่อาจจะเกิดขึ้นกับประชากรกลุ่มอายุดังกล่าวไปอนาคตต่อไป

**วัตถุประสงค์/เป้าหมาย**

1.เพื่อสร้างความรู้ความเข้าใจเรื่องวัคซีนและมีทัศนคติที่ถูกต้องกับ พ่อ แม่ ผู้ปกครอง

2.เพื่อให้พ่อแม่ ผู้ปกครองลดความวิตกกังวลเกี่ยวกับอาการเจ็บป่วยที่อาจเกิดขึ้น ภายหลังได้รับวัคซีน

3.เพื่อให้พ่อแม่ ผู้ปกครองเห็นความสำคัญของการได้รับวัคซีนและนำบุตรหลานมารับวัคซีน ตามนัดหมาย

4.เพื่อให้เด็กอายุ 0-5 ปี ได้รับวัคซีนครบตามเกณฑ์ ร้อยละ90

5.เพื่อให้ความรู้ความเข้าใจของการได้รับวัคซีนให้กับ อสม. ในเขตตำบลประจัน

**กลุ่มเป้าหมาย**

1.ผู้ปกครองเด็กที่มีอายุระหว่าง 0-5 ปี และอสม. ในเขตรับผิดชอบ รพ.สต.บ้านบือแนปีแน จำนวน 40 คน

 **ขั้นเตรียมการ**

1. ประชุมชี้แจงเพื่อทำความเข้าใจกับเจ้าหน้าที่ในรพ.สต.บ้านบือแนปีแน เพื่อให้เข้าใจวัตถุประสงค์ของ

โครงการ

 2. สำรวจข้อมูลกลุ่มเป้าหมายในการฉีดวัคซีน

 3. จัดทำแผนปฏิบัติการฉีดวัคซีนเชิงรุก

**วิธีดำเนินการ**

1.สำรวจหากลุ่มเป้าหมาย ร่วมกับอสม.และผู้นำชุมชน

2.ประชุมกลุ่มผู้ปกครองเด็กอายุ 0-5 ปีในรพ.สต.บ้านบือแนปีแน

3.ร่วมมือกับผู้นำชุมชน ผู้นำศาสนา อบต. และอสม. ในการประชาสัมพันธ์การบริการรับวัคซีนให้กับพ่อแม่ ผู้ปกครองในพื้นที่

4.รวบรวมข้อมูลประวัติการรับวัคซีนของเด็กอายุ0-5ปี และเด็กที่ไม่ได้รับวัคซีน ตามเกณฑ์ จาก รพ.สต.

5.จัดเวทีแลกเปลี่ยนเรียนรู้ เพื่อปรับทัศนคติและลดความวิตกกังวลแก่ผู้ปกครองเด็กอายุ 0-5 ปี

**ระยะหลังดำเนินการ**

1.ประเมินผลการดำเนินงานและติดตามทุก 3 เดือน

**ระยะเวลาดำเนินโครงการ**

1 กุมภาพันธ์ 2561 - 30 กันยายน 2561

**งบประมาณ**

งบประมาณจากกองทุนหลักประกันสุขภาพตำบลประจัน จำนวน 16,400 บาท

 (เงินหนึ่งหมื่นหกพันสี่ร้อยบาทถ้วน) เป็นค่าใช้จ่ายดังนี้

 1. จัดอบรมเวทีแลกเปลี่ยนเรียนรู้ เพื่อปรับทัศนคติและลดความวิตกกังวลแก่ผู้ปกครองเด็กอายุ 0-5 ปี

 ค่าอาหารกลางวัน อาหารว่างและเครื่องดื่ม จำนวน 40 คน x 1 วัน x 120 บาท เป็นเงิน 4,800 บาท

2. ค่าวิทยากร ชั่วโมงละ 600 บาท x 6 ชม. x 1 วัน เป็นเงิน 3,600 บาท

2. ค่าวัสดุในการจัดอบรมเวทีแลกเปลี่ยนเรียนรู้ เพื่อปรับทัศนคติและลดความวิตกกังวลแก่ผู้ปกครองเด็ก

 อายุ 0-5 ปี เป็นเงิน 4,000 บาท

 5. ค่าของรางวัลประกวดเด็กน้อยสุขภาพดี (Smart kids) จำนวน 20 คนๆละ 200 บาท

 เป็นเงิน 4,000 บาท

 **รวมเป็นเงินทั้งสิ้น 16,400 บาท (เงินหนึ่งหมื่นหกพันสี่ร้อยบาทถ้วน)**

**หมายเหตุ** ค่าใช้จ่ายทุกรายการสามารถเฉลี่ยกันได้

**ผู้รับผิดชอบโครงการ**

โรงพยาบาลส่งเสริมสุขภาพตำบลบ้านบือแนปีแน ตำบลประจัน อำเภอยะรัง จังหวัดปัตตานี

**การประเมินผล**

1.เด็กที่นัดมารับวัคซีนในแต่ละเดือนได้รับการติดตาม

2.เด็กได้รับวัคซีนครบตามเกณฑ์

3.ผู้ปกครองมีความรู้เรื่องวัคซีน อาการผลข้างเคียง และการดูแลหลังรับวัคซีน

4.ผู้ปกครองเด็กเห็นความสำคัญการรับวัคซีนและพึงพอใจในระบบบริการและติดตาม

5.มีการปรับปรุงระบบฐานข้อมูลของเจ้าหน้าที่ทุกเดือนเพิ่มขึ้น

**ผลที่คาดว่าจะได้รับ**

1.เด็กอายุ 0-5 ปีในพื้นที่รับผิดชอบได้รับวัคซีนขั้นพื้นฐานครบตามเกณฑ์อายุ

2.ร้อยละ 100 ผู้ปกครองเข้าใจ และมีความรู้เกี่ยวกับวัคซีนที่เด็ก อายุ 0-5 ปี และวัคซีนอื่น ๆ รวมทั่งได้รู้ถึงประโยชน์และโทษของการได้รับและไม่ได้รับวัคซีน

3.พ่อแม่ ผู้ปกครองนำบุตรหลานมารับวัคซีนตามนัดหมาย

4.ไม่มีการเกิดโรคที่สามารถป้องกันได้ด้วยวัคซีน

5.อสม. มีความรู้ความเข้าใจเกี่ยวกับวัคซีน ยิ่งขึ้น

 ลงชื่อ……………………………….…ผู้เขียน/เสนอโครงการ

 ( นางสาวนูรซูลฟาน ยานยา )
 พยาบาลวิชาชีพชำนาญการ

 ลงชื่อ………………………………….ผู้สนับสนุนโครงการ
 ( นายแวสะมาแอ กาโฮง )
 ผู้อำนวยการโรงพยาบาลส่งเสริมสุขภาพตำบลบ้านบือแนปีแน

 ลงชื่อ………………………………….ผู้เห็นชอบโครงการโครงการ

 ( นางสาวยามีละห์ เจะเตะ )
 เลขานุการกองทุนหลักประกันสุขภาพตำบลประจัน

 ลงชื่อ …………………………………ผู้อนุมัติโครงการ

 ( นายดาโอะ สะดี )
 ประธานกองทุนหลักประกันสุขภาพตำบลประจัน